text: Et brag af et farvel til to siloer
  12 maj 2011 kl. 08.42
  I eftermiddag forsvinder to gamle siloer fra havnen i Haderslev - og det sker med et brag, når de sprænges væk.
  Det sker kl. 14 og det bedste syn til sprængningen fås fra sydsiden på Haderslev Havn.
  Det er Jysk Sprængnings Tjeneste, der står for sprængningen, der ledes af sprængningsekspert Morten de Thurah.
  Politiet anbefaler, at man i husene i nærheden af sprængningsstedet sørger for at lukke døre og vinduer inden sprængningen, som afhængig af vindretningen kan give en del støv.
  TV SYD bringer en udførlig reportage fra sprængningen.
  